עידית הרמן

עידית הרמן (נולדה ב-2 באוקטובר 1971) היא מייסדת תיאטרון קליפה, במאית תיאטרון, רקדנית ויוצרת ישראלית.

== ביוגרפיה ==
נולדה ב-1971 בתל אביב, למשה ורבקה הרמן. למדה בבית הספר תלמה ילין במגמת מחול. בסיום לימודיה נישאה לחבר קרוב כדי לקבל פטור משירות צבאי ובין השנים 1989–1991 רקדה בלהקת המחול בת-שבע.

בגיל 19, בעיצומה של מלחמת המפרץ, נפרדה מבעלה ועברה לארצות הברית בעקבות אהבה חדשה לרקדן אמריקני. היא רקדה בלהקות בניו יורק ובלוס אנג'לס, ונישאה לאהובה כדי לקבל גרין קארד.

הם נפרדו לאחר כמה שנים והיא עברה להולנד ושם פגשה את בן זוגה דמיטרי טולפנוב, שהגיע להופיע באמסטרדם עם קבוצה מסנט פטרבורג. השניים התאהבו וטולפנוב עבר עם עידית לישראל והותיר בסנט פטרבורג אישה וילדה.

ב-1995 הקימו בני הזוג את תיאטרון קליפה ברחוב הרכבת בתל אביב, ויצרו עשרות מופעים בשפה תיאטרונית ייחודית, שזכתה להכרה בפסטיבלים בארצות הברית, יפן, הודו ועוד<ref></ref>.

ב-2015 נפטר טולפנוב במפתיע מהתקף לב בעת שהיה בסיבוב הופעות בהודו. הרמן המשיכה לנהל את התיאטרון עם אריאל ברונז, שותפה החדש ליצירה.

בשנת 2019 החליטה הרמן להעתיק את "קליפה" למתחם חדש בבניין ששימש בעבר כבית כנסת ברחוב הרב קוק, וכתבה כי " מאז שנפטר, אני מאוד לא אוהבת להיות שם ולמרות החיות הרבה שהכניסו בו חברי קבוצת קליפה בשנים האחרונות, עבורי הוא עול, מציבה מתפוררת, מצבורים של עצב ולכלוך, לא משנה כמה מנסים לנקות - לא נטהר"<ref></ref>

== הישגים ==
* זוכת פרס רוזנבלום לאמנים ויוצרים מצטיינים לשנת 2002 (לצד תיקי דיין, יאיר ורדי, אוהד שחר ודן אטינגר)
* נבחרת הקרן למצוינות בתרבות בתחום התיאטרון לשנת 2003<ref></ref>.
* זוכת פרס לנדאו לבימוי לשנת 2009.
* בשנת 2010 מונתה הרמן למנהלת האומנותית של התחרות "גוונים במחול", מינוי שהיה סגירת מעגל עבורה, משום שבתחילת דרכה זכתה יצירה שלה במקום הראשון בפסטיבל.

== קריירה מקצועית ==
* סוכריות שנארזו זה עתה - מופע מחול של דייוויד טיצ'נל בביצוען של הרמן, מלני ברסון, תמי ויניג, ארז לוי ועידו תדמור. בת שבע, 1990<ref></ref>
* הדיבוק - עיצוב תנועה. הבימה, 1998<ref></ref>
* דאוס אקס מכינה - כוריאוגרפיה ותלבושות. קליפה, 2001
* לבירינט - יצירה של הרמן וטולפנוב על סיפור מסע חיי האדם מלידתו ועד מותו. קליפה, 2002<ref></ref>
* לב כלב - עיבוד לעברית לספרו של בולגקוב. קליפה, 2003
* אזוב מתכת / עונש התשוקה - מופע מחול שיצרו הרמן וטולפנוב במסגרת חגיגות העשור לתיאטרון קליפה, שבו צמדי רקדנים ביצעו את ארבע העונות של ויוואלדי. קליפה, 2005
* חבר צעצוע - ייעוץ אמנותי, עיצוב וכוריאוגרפיה ליצירה של נועה גור ובבימויה. קליפה, 2006<ref></ref>
* אורפיאוס של הפרוורים - הצגה בכיכובם של הרמן וטולפנוב על פי סיפורו של אורפאוס. ההצגה הועלתה במשך 7 שנים למעלה מ-100 פעמים בישראל ומחוצה לה. קליפה, 2008<ref></ref>
* סאלטו מורטלה - בימוי משותף עם אדם ז'יאסקי לפרויקט משותף עם קבוצת התיאטרון הפולנית Strefs Ciszy. קליפה, 2008<ref></ref>
* מה קורה עם שבתאי - עיצוב תלבושות להצגת הילדים בכיכובם של מיכל הרמן ואלון שוובה. קליפה, 2009<ref></ref>
* פולחן האביב - פרויקט משותף עם התזמורת הפילהרמונית לעיבוד של הרמן ליצירה של סטרווינסקי. קליפה, 2009
* ק - מופע לפי סיפורים קצרים של קפקא, 2010
* ללא כוחות מזוינים - הפקה משותפת של תיאטרון קליפה וקבוצת נובוגה פרונטה הצ'כית של תיאטרון מחול, חפצים ומוזיקה, שעוסק בקשר בין מלחמה ומין. קליפה, 2013<ref></ref> והוצגה גם בפסטיבל BRM בניו דלהי, 2015.
* Forever/Never - מופע מחול המשתמש בחלל התיאטרלי של מוזיאון תל אביב בשישה מתחמים במקביל. 2014<ref></ref>
* מתכננת חופשה מעצמי - בודקת עלויות - יצירה אוטוביוגרפית מאת אורין יוחנן ובהשתתפופתה לצד הרמן, במופע שבוחן את רגע הטראומה, בו נדמה שהכל קופא סביבך ואין לך יכולת לנוע. קליפה, 2018<ref></ref>
* Look - יצירה לזכרו של דמיטרי טולפנוב שבה קבוצת יוצרים מנסה לעטוף, לקלף, לקשט ולהשיל זכרונות בחדר מלא בבצלים. פסטיבל סנט פטרבורג, 2018<ref></ref>
* מישהו בבית - בימוי, תלבושות וסטיילינג למופע על בסיס שירי ביאליק. בית ביאליק, 2019<ref></ref>
* חלום ליל קיץ בחלל - עיצוב תלבושות ותפאורה. קליפה, 2019<ref></ref>
* We Could Be Heroes - מופע חוצות שבו חמישה שחקנים מגלמים פסלים המתעוררים לחיים. 2019<ref></ref>
* השדה - מופע חוצות שהתקיים בכיכר ספרא בירושלים במסגרת פסטיבל ישראל 2019<ref></ref>
* באתי, ראיתי - מופע ווקאלי לחמישה מבצעים במוזיאון תל אביב, 2021<ref></ref>
* כאן-גרים - ליווי אומנותי, תפאורה ותלבושות להצגת ילדים לגילאי 3 ומעלה, 2021<ref></ref>

== חיים אישיים ==
הרמן מתגוררת בתל אביב עם ביתה היחידה לילה, שנולדה לאחר שלוש שנות טיפולים<ref name=":0" />. היא נמצאת גם בקשר עם בתו מנישואיו הקודמים של טולפנוב, סשה. אחותה היא השחקנית והכוריאוגרפית מיכל הרמן.

== קישורים חיצוניים ==

* 

== הערות שוליים ==

קטגוריה:רקדניות ישראליות
קטגוריה:כוריאוגרפיות ישראליות
קטגוריה:במאיות תיאטרון ישראליות
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:רקדנים ישראלים
קטגוריה:כוריאוגרפים ישראלים
קטגוריה:במאי תיאטרון ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:זוכי פרס לנדאו לאמנויות הבמה
קטגוריה:זוכות פרס לנדאו לאמנויות הבמה
קטגוריה:ישראליות שנולדו ב-1971
קטגוריה:ישראלים שנולדו ב-1971